सहरसा : मैथिली काव्य संग्रह 'एतबे टा नहिँ' लेल युवा कवि अरुणाभ सौरभ के युवा श्रेणीमे साहित्य अकादमी पुरस्कार भेटल अछि। सहरसा जिलाक चैनपुर गाम निवासी डा॰ अमरेँद्र ठाकुर आ चेतना झा पुत्र अरुणाभ सौरभ केर कविता मैथिली मे नव कहावतक लेल चर्चित रहल। अपन एकमात्र प्रकाशित पोथीक माध्यमे अरुणाभ मे आलोचक नव संभावना देखैत छथि। राजकमल, छेदी झा द्विजवर, मायानंद मिश्र, शेफालिका वर्मा, साकेतानंद आ पंडित काशीनाथ मिश्रक धरती पर 9 फरवरी 1985 केँ जन्मल अरुणाभ एक बेर फेर साहित्यक जगतक सबसेँ पैघ मंच पर गौरवान्वित होएबाक मौका देलैथ हँ। अरुणाभ अखन असभ केर गुवाहाटी स्थित केँद्रीय विद्यालय मे हिँदी शिक्षक केँ रुपे कार्यरत छथि। हिनका रुसी आ अंग्रेजी साहित्य पसिन पड़ैत छन। 